Public procurement notice: Contract Notice
Published: 2021-10-06
Buyer: Hansel Oy
Country: FI
Contract type: Services
Procedure: Open procedure
CPV classification: 60112000 | 60120000 | 60130000 | 60140000 | 60210000
Submission deadline: 2021-11-05
Award criteria: Lowest price

Technical requirements: Tämän puitejärjestelyn kohteena ovat reittilennot. Puitejärjestelyn sisältämät reitit (reiteillä tarkoitetaan hankintalain ja hankintailmoituksen mukaisia osia) on lueteltu tarjouspyynnön liitteessä 2 "Lentoreitit". Puitejärjestely kattaa reitin molemmista päistä lähtevät lennot.
Lennot voivat olla suoria tai vaihdollisia ja ympärivuotisia tai sesonkilentoja (ks. tarjouspyynnön liitteenä 4 olevan puitesopimuksen kohta 2.14. Vaihdolliseen lentoon voi sisältyä välilasku, junayhteys tai muu maaliikenneyhteys.
Valtaosa matkustuksesta tapahtuu arkipäivisin (maanantai-perjantai). Yleisin lähtöaika Suomesta ulkomaan kohteisiin on aamulla ja paluu Suomeen illalla. Myös viikonloppuihin (lauantai-sunnuntai) ja eri vuorokaudenaikoihin ajoittuvia lentoyhteyksiä käytetään.
Puitejärjestelyn kohteena eivät ole asiakkaan aikataulun mukaan operoitavat tilaus- ja rahtilentopalvelut eivätkä muilla ilma-aluksilla kuin lentokoneilla tuotettavat lentokuljetuspalvelut.
Puitejärjestelyn kaikkien reittien yhteenlaskettu arvioitu arvonlisäveroton arvo sopimuskaudella on 65.000.000-105.000.000 euroa, sisältäen myös optiokaudet. Arvio perustuu puitejärjestelyyn liittyneiden asiakkaiden antamiin tietoihin puitejärjestelyn käytöstä. Tarkkaa arviota on vaikea antaa, koska on epävarmaa, miten matkustus palautuu koronapandemian jälkeen.
Asiakkaiden ilmoittaman arvion mukaan yhdensuuntaisten lippujen ja meno-paluulippujen käyttö jakautuu seuraavasti:
Asiakkaiden ilmoittaman arvion mukaan turistiluokan ja business-luokan käyttö jakautuu seuraavasti: 93 % turistiluokan lippuja ja 7 % business-luokan lippuja.
Tarjouspyynnön liitteessä 1 "Asiakkaat ja sopimusmatkatoimistot" on ilmoitettu puitejärjestelyyn liittyneet asiakkaat, tarjouspyynnön reittikohtaisissa kohdissa II.2.4) "Kuvaus hankinnasta" on ilmoitettu puitejärjestelyyn liittyneiden asiakkaiden ilmoittamat arviot reittien käytöstä sopimuskaudella ja liitteessä 2 "Lentoreitit" on ilmoitettu puitejärjestelyyn liittyneiden asiakkaiden ilmoittamat arviot reittien käytöstä vuositasolla.
Puitejärjestely kuuluu valtionhallinnon yhteishankinnoista annetun valtioneuvoston asetuksen (765/2006) ja valtionhallinnon yhteishankinnoista annetun valtiovarainministeriön päätöksen (766/2006) piiriin. Säädösten mukaan valtion talousarviotalouden virastojen ja laitosten on lähtökohtaisesti käytettävä keskitetysti kilpailutettuja sopimuksia.
Tavoitteena on, että puitesopimus tulee voimaan 1.1.2022. Sopimuskausi on yksi (1) vuosi. Lisäksi puitesopimukseen sisältyy kaksi (2) yhden (1) vuoden mittaista optiokautta. Puitesopimus voidaan allekirjoittaa aikaisintaan, kun sen allekirjoittamiselle ei ole julkisista hankinnoista ja käyttöoikeussopimuksista annetussa laissa (1397/2016, jäljempänä hankintalaki) tarkoitettuja esteitä.
Hansel Oy:llä ja toimittajalla on oikeus sopimuskauden aikana irtisanoa puitesopimus päättymään tarjouspyynnön liitteenä 4 olevan puitesopimuksen ehtojen mukaisesti (ks. puitesopimuksen luku 26).
Puitesopimukseen perustuvia lentokuljetuspalveluiden hankintoja voidaan tehdä puitesopimuksen voimassaolon aikana. Puitesopimuksen voimassaolon päätyttyä, myös irtisanomisen tai purkamisen johdosta, uusia lentovarauksia ei voida enää tehdä. Ennen puitesopimuksen päättymistä tehtyihin varauksiin liittyvän matkustuksen tulee tapahtua kuuden (6) kuukauden kuluessa puitesopimuksen päättymisestä. Ennen puitesopimuksen voimassaolon päättymistä tehtyyn varaukseen perustuvaan lentokuljetuspalveluun sovelletaan puitesopimuksessa sovittua.
Hansel Oy tekee kunkin puitejärjestelyyn valitun toimittajan kanssa puitesopimuksen, joka sisältää kaikki ne reitit, joihin toimittaja on valittu toimittajaksi ja jota noudatetaan Hansel Oy:n ja toimittajan sekä asiakkaiden ja toimittajan välisisissä suhteissa.
Reitin arvioitu yhdensuuntaisten lentojen ja meno-paluulentojen kokonaismäärä sopimuskaudella on 56 700 - 94 400 kappaletta, sisältäen myös optiokaudet.
Hansel Oy:llä on oikeus jatkaa puitesopimuksen voimassaoloa kahdella (2) yhden (1) vuoden mittaisella optiokaudella puitesopimuksen ehdoin. Hanselilla on oikeus käyttää optiokausi myös vain jonkun tai joidenkin reittien (osien) osalta. Ks. myös tarjouspyynnön liitteenä 4 olevan puitesopimuksen kohta 6.2.

Eligibility requirements: Katso hankinta-asiakirjat.